דניס בלוך

דניס מדלן בלוך (בצרפתית: Denise Madeleine Bloch, ידועה גם כדניס בלוך; 21 בינואר 1916 – 5 בפברואר 1945) הייתה סוכנת שעבדה עם הארגון החשאי הבריטי למבצעים מיוחדים (SOE) במלחמת העולם השנייה. בלוך נתפסה על ידי הגרמנים והוצאה להורג במחנה הריכוז רוונסבריק.

 ביוגרפיה 
בלוך נולדה למשפחה יהודית (ז'אק אנרי בלוך וסוזן לוי-שטראוס) בפריז, צרפת בשנת 1916. היו לה שלושה אחים. אביה ושניים מאחיה היו חיילים צרפתים שנפלו בשבי הצבא הגרמני ב-1940. אמה, אחיה ז'אן קלוד ודניס חיו חיים חשאיים ונמנעו מרדיפות, בשל היותם יהודים, על ידי שימוש בניירות ובזהויות כוזבות. ביולי 1942, משפחת בלוך הוברחה מעבר לגבול, מצרפת הכבושה לצרפת הבלתי כבושה של וישי. בליון, באה דניז במגע עם ז'אן ארון, מהנדס יהודי של חברת סיטרואן שעבד עם ההתנגדות הצרפתית ומנהלת הביון והחבלה הבריטית SOE בראשות פיליפ דה וומקורPerrin, Nigel, "Denise Bloch,", accessed 7 January 2020.

 ריגול 
בליון גויסה בלוך לעבוד עבור ה-SOE, בכינוי אמברואה Ambroise. היא החלה בעבודת ההתנגדות עם מפעיל הרדיו SOE בריאן סטונהאוס עד למעצרו לקראת סוף אוקטובר אותה שנה.

לאחר כיבוש העיר סטונהאוס, הסתתרה בלוך עד תחילת 1943, אז יצרה קשר עם סוכני ה-SOE, ג'ורג' רג'ינלד סטאר ופיליפ דה וומקור. היא החלה לעבוד איתם בעיירה אג'ן, במחוז דרום צרפת של Lot-et-Garonne. בהמשך, הוחלט לשלוח אותה ללונדון בליווי סוכן אחר. לאחר מסע קשה, שנמשך 22 יום, בו עברו את הרי הפירנאים, את ספרד ואת גיברלטר הגיעו לבסוף ללונדון. בלונדון עברה שבועות של אימונים שונים כסוכנת, כולל קורס צניחה, והוכשרה על ידי ה-SOE כמפעילת אלחוט לקראת החזרה לצרפת.

ב-2 במרץ 1944, הוצנחה, יחד עם סוכן נוסף, רוברט בנואיסט, למרכז צרפת. שניהם עבדו באזור נאנט עבור מעגל הכמרים, במשימות שונות, בין היתר היא שלחה וקיבלה יותר מ-80 הודעות אלחוטיות וחבלה במסילות ברזל. השניים יצרו מחדש קשר עם סוכן ה-SOE ונהג המרוצים של בנואיסט, ז'אן-פייר ווימיל. ב-18 ביוני, בסביבות השעה 8:20 בבוקר, פשט ה-Sicherheitsdienst (SD) על בית אימו של בנואיסט בפריז, בעת ששניהם שהו בה ועצרו אותם. בלוך נחקרה ועונתה לפני שנשלחה לגרמניה. היא הוחזקה בבתי הכלא בטורגאו שבסקסוניה ובקניגסברג בברנדנבורג שם סבלה מקור ומתת-תזונה.

בלוך נשלחה לבסוף למחנה הריכוז ראוונסבריק. מתישהו בין ה-25 בינואר 1945 ל-5 בפברואר היא הוצאה להורג על ידי הגרמנים, וגופתה נשרפה בקרמטוריום. היא הייתה בת 29. ליליאן רולף וויולט סאבו, שתי חברות נוספות ב-SOE שהוחזקו ברוונסבריק, הוצאו להורג בערך באותו זמן. במאי, ימים ספורים לפני הכניעה הגרמנית, הוצאה להורג גם סוכנת ה-SOE ססילי לפורט. נטען כי הורסט קופקוב, רב-סרן באס אס (שהוסתר בבריטניה לאחר המלחמה) היה מעורב במעצר והרג של סוכני SOE אלה.

קבר משפחתה של בלוך בבית הקברות במונמארטר בפריז מנציח את חייה והוצאתה להורג.

 הנצחה 
 פרסים 
 בריטניה80x80 פיקסלים כוכב 45–1939 בריטניה80x80 פיקסלים כוכב צרפת וגרמניה בריטניה80x80 פיקסלים מדליית מלחמה עם ציון לשבח מאת המלך על התנהגות אמיצה צרפת80x80 פיקסלים לגיון הכבוד (שבלייה) צרפת80x80 פיקסלים הצלב הצבאי (Croix de Guerre) צרפת80x80 פיקסלים מדאל דה לה רזיסטנס
ממוזער| אנדרטת FANY (SOE), בית הקברות הצבאי ברוקווד, 5 ביולי 2017

 אנדרטאות 
בריטניה
 אנדרטת ברוקווד כאחת מ-3,500 איש "שהמלחמה שללה מהם קבר ידוע ומכובד"Register from record of the Commonwealth War Graves Commission [Brookwood Memorial], May 2012.
 אנדרטת FANY בדרך וילטון, קנזינגטון.
 אנדרטת טמפספורד כאחת מנשות ה-SOE שיצאו מ-RAF Tempsford ומשדות תעופה אחרים ונמלים כדי לסייע לתנועות ההתנגדות באירופה הכבושה, 1941 - 1945.

צרפת
 אנדרטת מנהלת המבצעים המיוחדים בצרפת בולנקאי, ב"מסדר הכבוד" של 91 גברים ו-13 נשים החברים ב-SOE שמסרו את נפשם למען חירותה של צרפת.

 לקריאה נוספת 
 ביוגרפיה של דניס בלוך באתר של נייג'ל פרין
 מרטין שוגרמן (ארכיון AJEX), בנותיה של יעל; מוריאל ביק ודניס בלוך
 ויגורס, קייט (2021). מיסיון צרפת: ההיסטוריה האמיתית של הנשים של SOE. ניו הייבן ולונדון: הוצאת אוניברסיטת ייל. מסת"ב 978-0-300-20857-3.


קישורים חיצוניים

 הערות שוליים 

קטגוריה:אזרחים בריטים שנהרגו במלחמת העולם השנייה
קטגוריה:נשים ומלחמת העולם השנייה
קטגוריה:פריז: אישים
קטגוריה:מרגלים נגד גרמניה הנאצית שהוצאו להורג
קטגוריה:מרגלים במלחמת העולם השנייה
קטגוריה:מרגלות
קטגוריה:מרגלות שפעלו נגד גרמניה הנאצית
קטגוריה:יהודים צרפתים
קטגוריה:יהודים חברי הרזיסטאנס
קטגוריה:מעוטרי צלב המלחמה
קטגוריה:מעוטרי מדליית הרזיסטנס
קטגוריה:מעוטרי אות לגיון הכבוד
קטגוריה:אנשי מנהלת המבצעים המיוחדים
קטגוריה:צרפתים שנולדו ב-1916
קטגוריה:צרפתים שנפטרו ב-1945